  Майя Бывальцева Удмуртиысь чеберлыко киужъёсъя йӧскалык центрын ужасьёсты кулэстон уз луы. Ивортодэтъя «Удмуртия» агентстволэн меӵак эфираз 22-тӥ толшоре со сярысь вераз улосвыллэн тӧроез Александр Бречалов. Нокыӵе кулэстонъёс, нокыӵе люконъёс, нокыӵе ӧръёсты быдтон. <…> Со уз луы. Ми асьме чеберлыко киужъёсты азинтомы, юрттомы. Со элькунлэн дунлыкез Александр Бречалов, Удмуртилэн тӧроезУлосвыл тӧролэн верамезъя, вераськон элькун коньдэтысь уксё басьтон сярысь гинэ ӧвӧл, Центр мукет интыысь но коньдон шедьтыны мед быгатоз. Вань ӧръёс, кудъёсызлэсь табыш басьтыны уг луы, ми ум но тырше. Но тӥ тодӥськоды, милям вокзалын «Лэсьтэмын Удмуртиын» павильон усьтэмын, отын ӵапак чеберлыко киужъёс вузаськозы Александр Бречалов, Удмуртилэн тӧроезЭлькун тӧролэн кылъёсызъя, улосвыл кивалтэт ужбергатӥсьёсты праздникъёслы кузьымъёс чотын Центрлэсь вузъёссэ басьтыны косоз. Тодэ вайытом, улосвыллэн тодметъёсыныз но чеберлыко киужъёсъя центръёсын лэсьтэм синпельёсты вузан инты Ижкарысь чугун сюрес вокзалын 2017-тӥ арын толсур пумын ужаны кутскиз. Со выллем интыез Ижкарысь аэропортын, но усьтыны малпало. Тегъёс: Мерлык Лулчеберет Ижкар Удмуртия киуж АлександрБречалов  